6. schôdza NR SR - 17.deň - B. popoludní
Dátum: 2024-01-16
Poslanec: Ledecký, Vladimír (SaS)
Druh vystúpenia: Vystúpenie v rozprave

53. No už je to, už mi to pôjde. Vážený pán podpredseda, vážená pani ministerka a vážení kolegovia, kolegyne, svojim príspevkom chcem poukázať, aká dôležitá táto téma je, ako to celé nie je domyslené, ako naopak ideme porušovať ľudské práva a nie ich ochraňovať. Uviesť niekoľko problémov, ktoré desaťročia ignorujeme, a teraz skráteným legislatívnym konaním ideme všetko vyriešiť. Myslím, že všetko vyriešiť v úvodzovkách. Nenechali sme priestor v oblastiach, kde si, kde sa vedia vyjadriť odborníci a ako aj samotné skrátené legislatívne konanie k tomuto obsiahlemu materiálu je nefunkčné, škodlivé a zlé. Ja sa už nebudem vyjadrovať k MPK, prečo je to dôležité a prečo ten proces bol zavedený a prečo aj pri menších právnych normách sa to MPK úspešne využíva, lebo myslím si, že o tomto probléme už tu bolo povedané dosť. Je všeobecne právny názor a konsenzus, že tresty za páchanie trestnej činnosti majú za cieľ okrem toho, že potrestajú páchateľov, aj odradia ostatných od páchania tejto spoločenskej činnosti. Keď sa naposledy nastavoval Trestný poriadok v roku 2005, tak bolo to akceptované a bolo to akceptované až do takej miery, že o tomto hlasoval aj Robert Fico a Robert Kaliňák, ktorý celý ten čas, od, ktorý odvtedy ubehol, tento problém neriešili, tento problém ich netrápil a väznice začali byť zaujímavé, keď im ich nominanti začali byť v týchto väzniciach ubytovaní. Takéto rapídne zníženie trestov, ako navrhuje vládna koalícia, bude mať určite za následok nárast kriminality, keďže výška trestov nebude mať odstrašujúci účinok na potencionálnych páchateľov. To netvrdím len ja, tvrdia to rôzni relevantní partneri a organizácie, ktorí sa k tomu vyjadrili. Myslím si, že naj... najrelevantnejší názor k tomu podal predseda rady prokurátorov a naozaj je to významná funkcia, lebo tú volí samospráva prokurátorov, na rozdiel od generálneho prokurátora, ktoré volia politici a si myslím, že, že pokiaľ vás volí odborná samospráva, že má to inú morálnu odbornú silu, ako keď vás v parlamente po nejakých dohodách zvolia politici. Odborná verejnosť skôr kritizuje veľké tresty, ale mňa naopak zaujalo to zvýšenie tej spodnej hranice pri malých tre... pri malom rozsahu menšej kriminality, keďže táto novela má zmeniť hranicu pri posudzovaní majetkovej trestnej činnosti z 266 na 700 eura. Odborná verejnosť hovorí, že to nie je až taký problém, ale my, čo žijeme v, v území, kde tie príjmy sú oveľa menšie, kde existujú skupiny obyvateľov, ktoré, ktoré žijú na vylúčených, tak úplne inak vnímame tento problém. Viete, ja keď som bol starosta, tak najčastejšie zlodejiny, tak to boli poklopy. Za týždeň nám zmizli poklopy z celej ulice. Alebo zábradlie na moste bolo v extraviláne niekde odbité. Určite ten človek, keby sa zamestnal, tak by viacej zarobil za hodinu, ako keď obíjal to, to zábradlie. Ukradnuté brány, krádeže úrody, kradnutie elektriny, kradnutie vody, stavebného materiálu zo stavieb, krádeže dreva. To všetko nás trápi a všetko spadá pod, pod tie nižšie tresty. Treba si uvedomiť, že, že pri tých nižších trestoch je priestupkové konanie a tí policajti, ktorí zaznamenajú tie, tú, tu, to páchanie trestnej činnosti, tak sa, samozrejme, snažia z rôznych príčin, aby, aby im to vpadlo do tej, do tej priestupkovej činnosti a tak toto páchanie trestnej činnosti nijakým spôsobom sa neznižuje. Ale na druhej strane si povedzme, kto skončil vo väzení práve z týchto vylúčených, vylúčených komunít, tak to boli ľudia, ktorí dobodal manželku, spadol strom na hlavu susedovi alebo dcére, keď pílil strom v lese, hej, alebo sa nestaral o svoje deti, čiže, čiže to sú trestné činy, za ktoré končia tí ľudia vo väzení a toto ako keby sme si neuvedomovali. A pri takej rozla... rozsiahlej zmene zákona trestného, vôbec to neriešime. Nijakým spôsobom, nijakým spôsobom to tam nie je ošetrené, ako keby sme mysleli naozaj len tých najbohatších našich ľudí. Na Slovensku máme tretí najväčší počet väzňov na 100 000 obyvateľov. Prvé sú Maďarsko, Poľsko a tak sme my. Ale nie sú to páchatelia veľkej majetkovej alebo finančnej kriminality, ale zväčša recidivisti, ľudia, o ktorých som práve pred chvíľou hovoril, ktorí páchaním trestnej činnosti riešia svoju existenciu, to sú najmä osoby zo sociálne nepriaznivého prostredia, vylúčené Rómske komunity. Áno, je to tak. Ale je to preto, lebo tie vylúčené komunity kdekoľvek na svete majú tento problém. To znamená, že ak chceme aktívne tento problém riešiť, musí... musíme znižovať počet členov hoci vo vylúčených Rómskych komunitách a úspešné príbehy na Slovensku hovoria, že sa to dá, ale my s tým vôbec nič nerobíme. Taký, také porovnanie možno by som dal z Keni, kde v najväčšom slame na svete, keď idete po tom slame, tak jak sa vám bežne stáva, že vidíte nejakého človeka ležať, pravdepodobne je mŕtvy alebo, alebo tak sfetovaný, že, že nedožije už veľké obdobie alebo dlhé obdobie, a práve nikto o týchto ľudí ani nezakopne. A niekedy mám pocit, že v takom menšom rozsahu sa to deje aj u nás. Ako my tu riešime problém kriminalita, a tam, kde, kde je najviac recidívy, kde je najväčší problém, v tom sociálne znevýhodneným prostredí, práveže kde tí ľudia majú tie trestné činy práve k tomu, lebo žijú, ako žijú, tam to vôbec nejakým spôsobom neriešime, vôbec nás to netrápi. A keď som pozorne sledoval túto debatu v tomto parlamente, tak len jedna poslankyňa pani Gažovičová sa tomuto problému aktívnejšie venovala a všetci, všetci ostatní, akosi, akosi tomu problému buď vôbec nevenovali pozornosť, alebo, alebo veľmi okrajovo. Máme na Slovensku momentálne taký projekt, ten bol aj predtým, ale teraz od nového roku zase začal, MOPS-ky, sú to občianske hliadky, ktoré sú platené z Európskej únie, ktoré majú pomáhať s bezpečnosťou v osadách. Viete, my čerpáme európske projekty a európske projekty týkajúce sa Rómov sa to týka ešte intenzívnejšie, že snaha je vyčerpať európske peniaze a po, a, a toto pokladáme ako za úspech. Vôbec neriešime, že čo tie peniaze, ktoré sme na... vynaložili, aké nám prinesú efekt. A typickým príkladom sú tieto MOPS-ky, lebo podmienka, aby niektorá obec mohla požiadať o túto MOPS-ku, bola podmienka, že v danej obci podá, podľa atlasu Rómskych komunít žije viac ako 80 ľudí. Vôbec nemusia žiť v nejakom, nejakom, v nejakom celku a môžu to byť roztrúsené rodiny alebo roztrúsení jednotlivci po dedine. Vôbec nemusia mať tam žiadny problém s bez... s bezpečnosťou. Áno, sú obce, kde, kde žijú Rómovia a za dlhé roky dozadu desaťročia tam nebol žiadny priestupok, nebol tam spáchaný žiadny trestný čin, ale my neurobíme nejakú bezpečnostnú analýzu, ktorá by sa, ktorá by sa žiadala od ministra spravodlivosti alebo od ministra vnútra a na základe tej analýzy si povedzme, že sú obce, ktoré nepotrebujú zopár tých členov, ale možno desiatku. A potom sú obce, ktorí, ktoré nemajú nárok, lebo načo tam majú ísť tie občianske hliadky, keď tam žiadny problém nie je, lebo nebol tam zaznamenaný žiadny priestupok, žiadny trestný čin. A ja si myslím, že takúto analýzu urobiť je veľmi jednoduchá vec a veľmi by to pomohlo pri efektivite týchto občianskych hliadok, ale nie, my ideme vyčerpať peniaze. Dokonca keď ste zaregistrovali ten problém, že my sme vyčerpali už viacej peňazí, ako, ako sme mali rozpočtované, že teraz je otázka, čo tie, či tie peniaza žiadať naspäť a, a tie lokality, ktoré, ktoré majú najväčšie problémy alebo nie všetky lokality, ktoré majú najväčšie problémy, tieto peniaze naozaj žiadali a tie MOPS-ky majú. To znamená, že keď sa rozhodnú o pol roka alebo o rok, že, že tie MOPS-ky budú žiadať a že ich potrebujú, tak im povedia, sorry, ale peniaze sú už vyčerpané a peniaze už nie sú. A to sú práve tam, kde ich najviac potrebujeme, kde je najviac trestnej činnosti, kde je najviac prestupov, kde to môžeme riešiť. Tak nech mi niekto vysvetlí, keď taký, takúto právnu normu dávame v skrátenom legislatívnom konaní a, a ne... neurobíme si svoju domácu úlohu, ktorú, na ktorú máme peniaze z Európskej únie, ktorú by sme mohli efektívne využiť a tomu problému pomôcť, ale nie, a nech ma niekto presvedčí, že to nie je len pre našich ľudí, pre našich kamarátov, ktorí sú buď obvinení, odsúdení, alebo, alebo už, už sedia vo väzení, nejakým spôsobom im, nejakým spôsobom im pomôcť. Ja si myslím, že výsledky zníženia trestov, ktoré navrhujeme, uvidíme na náraste kriminality v horizonte štyroch, piatich rokov, ale to už bude nová vláda, ktorá bude musieť túto situáciu riešiť a zabrániť tomu, aby sa zo Slovenska stala krajina bezprávia a krajina, kde nie je možné prá... páchať kriminalitu bez postihu a adekvátnych trestov. Viete, čo vtedy bude problém, keď sa to obyčajných ľudí dotkne vo chvíli, keď sa stanú obeťou trestného činu? Vtedy zistia, že páchateľa chytili ale pustili, lebo mu hrozí podmienka a nepôjde do basy a ten trestný čin, na ten trestný čin oni, oni doplatia. A to je či už násilný trestný, trestný čin, ale hlavne, samozrejme, ekonomické trestné činy, ktoré, ktoré z tejto novely sú, ktoré z tejto novely najviac bijú do očí. Ja chcem pripomenúť, že v roku 2004 v kontexte sporu, ktorý mal Robert Fico s verejnou ochrankyňou práv, povedal pri spore ohľadom v Moldave nad Bodvou, dobre viete, že sa neeviduje, kto je Róm, kto nie je Róm, to sa nerobí. Ja vám garantujem, že každý druhý vo výkone trestu odňatia slobody je Róm, tvrdil v debate. Poukázal na to, že ak je miera populácie Rómov na Slovensku 10 %, o niečom, o niečom to hovorí a ak tých 10 % tvorí polovicu odsúdených vo výkone trestu, predseda vlády dodal, že uznáva sociálne korene kriminality, ale podľa neho ide v týchto prípadoch často o násilné trestné činy. Tie čísla nie sú celkom, nie sú celkom v pohode, ale, ale keď toto si myslel predseda vlády a v roku 2014 to verejne prezentoval, tak ja sa pýtam, čo pre to urobil, aby odstránil tento problém. Lebo touto novelou sa ani časť tohto problému, tohto problému nerieši. Ak teda už v roku 2014 tak dobre poznal pomery v slovenských väzniciach a rozumel sa aj problematike rómskej kriminality, prečo nezačal sa tomu problému venovať skôr. Plné väznice a zlý stav v nich začal vládnej koalícii vadiť až v momente, keď sa do nich dostali oni sami alebo im blízke osoby. Nikto z terajších vládnych predstaviteľov nereagoval na správy verejných ochrankýň práv, ktoré na žalostný stav väzníc dlhodobo poukazovali. Ja vám garantujem, že v každej, každý jeden rok v každej jednej správe verejných ochrancov práv alebo verejných ochrankýň práv bolo uvedené, aké sú problémy vo väzniciach. Nikdy, naozaj nikdy som nezaregistroval, že by sa Robert Fico k tomu vyjadril, to znamená, že nijakým spôsobom to nezo... nepovažoval za problém. Ešte by som sa raz vyjadril k alternatívnym trestom, lebo mám k tomu blízko, lebo keď sa išli zavádzať na Slovensku alternatívne tresty, bol som v tíme, ktorý, ktorý vlastne z Európy túto problematiku sem doťahoval v rámci niekoľkých projektov a bol som aj štatutár organizácie, ktorý, ktorý tento, toto riešenie chcela na Slovensku privádzať a keď sme prišli do zahraničia, do Európskej únie, tak ako hlavný dôraz kládli na to, že keď chceme zavádzať tresty domáceho väzenia, samozrejme, sú tam dôležité dve skutočnosti. Prvá skutočnosť je, že musí byť technické zariadenie, ktoré nejakým spôsobom, svojím spôsobom bude monitorovať a fungovať, ale oveľa dôležitejšou skutočnosťou je, že musia byť probační a mediační úradníci, ktorí s týmto problémom budú napomáhať, lebo nebude snaha celého systému tieto alternatívne tresty zavádzať, pokiaľ, pokiaľ sa to neurobí. Na Slovensku máme obrovský problém s jednou, s jedným aj s druhým problémom, to znamená, máme nedostatok probačných úradníkov a takisto systém, ktorý máme na garanty, ktoré vlastne kontrolujú tých odsúdených, je nedostatočný. Nehovoriac o tom, že systém, ktorý sme tu mali, ktorý bol obstaraný, predseda Najvyššieho kontrolného úradu skonštatoval, že bol rozkradnutý, nefunkčný a rozkradlo sa viac ako 52 miliónov v rámci, v rámci tohto elektronického systému a prirovnal to k tomu, že pokiaľ by sme robili projekt výstavby novej väznice na Slovensku, tak tých 52 miliónov by na tú väznicu nám úplne stačilo. Celý tento systém bol tak nefunkčný, že sa musel hodiť v podstate do koša a aby sme nemuseli vracať prostriedky Európskej únie, tak sa, tak sa nakúpil nový systém a tá škoda, ako som uvádzal, je 52 miliónov. Takže viete, pokiaľ, pokiaľ my tu ideme zavádzať systém alternatívnych trestov, trestov domáceho väzenia a dokážeme rozkradnúť celý ten systém, tak naozaj ja tu nevidím priestor na znižovanie trestov, na znižovanie korupcie, ale naopak treba sa zamyslieť nad tým, ako, ako zabrániť tomu, aby, aby tu bola výstraha pre tých, ktorí takto kradli a vyzerá to tak, že ten apetít ešte, ešte ich neopustil. Na jednu vec ešte upozorním, keď sa jedná o alternatívne tresty a tresty domáceho vezenia veľmi sa prihliada, že či títo odsúdení vedú tzv. normálny život a či majú podmienky na zavedenie týchto trestov. To znamená, že či sú zamestnaní, alebo či je predpoklad, že budú zamestnaní, či majú signál v prostredí, kde bývajú, a či majú životné podmienky na to, aby tieto tresty domáceho väzenia boli zavedené a čuduj sa svete, všetci ľudia z vylúčených rómskych komunít, samozrejme, tieto podmienky nespĺňajú. Takže keď sa tu bavíme o ľudských právach, o dodržovaní ľudských práv, tak chcel by som v prvom rade upozorniť, že títo ľudia nemajú rovnaké práva, lebo jednoducho ich podmienky na bývanie nie sú také, aby si, aby rovnoprávne s ostatnými odsúdenými, aby mohli dostať ten, ten bol zavedený v ich prípade tie alternatívne tresty a vlastne ten systéme domáceho väzenia. Čiže naozaj na tomto poli máme ešte čo robiť a ja si osobne myslím, že najdôležitejšie u nás je predchádzať recidíve a tá recidíva áno vychádza z tých vylúčených rómskych komunít tak ako všade na svete, lebo to prostredie je najhoršie, a tým pádom aj najvhodnejšie na takúto kriminalitu. Nehovoriac o tom, že títo ľudia spravidla si nevedia zaplatiť svojich obhajcov a, a tá kvalita ich obhajovania je na dosť nízkej úrovni, a preto aj, aj tie tresty sú potom vyššie a opakovane, opakovane sú v recidíve. Takže to je problém, na ktorý som chcel upozorniť, a aj keď, aj keď tento zákon nebol v medzirezortnom pripomienkovaní, snáď môj príspevok pomôže k tomu, že upozorní, pán minister, tu nie je, ale kompetentných, upozorní kompetentných, že by sa nad týmto problémom mali zamyslieť a aj keď nie v tejto novele, ale v ďalších novelách sa niečo s tým bude robiť. Ďakujem. (Potlesk.)